Diskusia:Dvojhlavý sval ramena

message: Zdravím. K tomuto článku mám podozrenie, že ide o plagiát.
1. príklad
* článok: „Dvojhlavý sval ramena je objemný a dlhý sval, spolu je s ramenným svalom a hákovým svalom jedným z troch svalov v prednom časti ramena, s ktorými zdieľa spoločné nervové zásobenie. Bol pomenovaný podľa svojej proximálnej časti rozdelenej na dve hlavy. Hlava, ktorá sa nachádza na vnútornej strane ramien sa nazýva krátka hlava (lat. caput breve), naopak hlava ktorá sa nachádza na vonkajšej strane ramien sa označuje ako dlhá hlava (lat. caput longum).“
* zdroj: „M. biceps branchii je objemný a dlhý sval; svoje meno dostal zo svojeje proximálnej časti rozdelenej na dve hlavy, z ktorých jedna sa volá caput breve a druhá caput longum.“
2. príklad
* článok: „Krátka hlava sa začína silnou a dlhou šľachou (lat. processus coracoideus) na lopatke, kde splýva s hákovým svalom. Na šľachu mediálne nadväzuje bruško umiestené pred hákovým svalom od dlhej hlavy bicepsu. “
* zdroj: „Caput breve sa začína silnou a dosť dlhou šľachou na processus coracoideus scapulae, kde splýva s m. coracobrachialis. Na šľachu naväzuje bruško umiestnené pred m. coracobrachialis a mediálne od caput longum.“
3. príklad
* článok: „Dlhá hlava sa začína dlhou šľachou v dutine ramenného kĺbu. Šľacha odstupuje od drobných hrbolikov ramennej kosti (lat. tuberculum supraglenoidale), a čiastočne splýva s väzivovým lemom okolo jamky (lat. labrum glenoidale). V ďalšom priebehu oblúkovite nasadá na hlavu ramennej kosti, pozdĺž ktorej smeruje do kostných hrbolikov (lat. sulcus intertubercularis humeri). Na konci brázdy začínajú na šľachu nadväzovať svalové zväzky, z ktorých sa ustanoví vretenovité bruško, ktoré zostupuje po ramene smerom nadol, prikladá sa na laterálnu stranu krátkej hlavy svalu. V polovici ramena začínajú obe hlavy splývať a začínajú vytvárať jednotný sval, ktorý pokračuje nadol do oblasti lakťa. Tu prechádza do hrubej úponovej šľachy, ktorá zostupuje cez oblasť lakťa k proximálnemu koncu vretennej kosti; upína sa na drsnatinu (lat. tuberositas radii). Z úponovej šľachy sa na mediálnej strane oddeľuje plochá šľacha (aponeuróza), lat. aponeurosis musculi bicipitis brachii. Zostupuje šikmo a mediálne dole, zachytáva sa na povrch svalov vychádzajúcich od kostných hrbolov ramennej kosti (lat. epicondylus medalis) a splýva s väzivom, ktoré obaluje tento sval (lat. fascia antebrachii).“
* zdroj: „Caput longum sa začína dlhou šľachou v dutine ramenného kĺbu. Šľacha odstupuje od tubernaculum supraglenoide, a čiastočne splýva s labrum glenoidale. V ďalšom priebehu oblúkovite nasadná na hlavu ramennej kosti, pozdĺž ktorej smeruje do sulcus intertubercularis humeri. Prestupuje membrana fibrosa kĺbového puzdra a v tejto brázde distálne zostupuje. Až na distálnom konci brázdy začínajú na šľachu naväzovať svalové zväzky, z ktorých sa nakoniec konštituuje vretenovité bruško, ktoré po ramene zostupuje nadol, prikladá sa na laterárnu stranu krátkej hlavy svalu. V distálnej polovici ramena oble hlavy splývajú a tvoria jednotný sval, ktorý pokračuje nadol do oblasti lakťa. Tu prechádza do hrubej úponovej šľachy, ktorá zostupuje cez oblasť lakťa k priximálnemu koncu vretennej kosti; upína sa na tubercositas radii. Z úponovej šľachy na mediálnej strane oddeľuje sa plochá aponeuróza, aponeurosis m. bicitis brachii. Zostupuje šikmo dole a  mediálne, prikladá sa na povrch svalov vychádzajúcich od epicondylus medalis ramennej kosti a splýva s fascia antebrachii.“
zdroj = 
Podobne ako pri článku trojhlavý sval ramena (+ diskusia). Vasiľ (diskusia) 20:53, 17. marec 2022 (UTC)
replies: text: Ahoj @Vasiľ, netajím, že je to skopírované. Môžem sa mýliť, ale výchadzal som z faktu, že v knihe nie je napísané "všetky práva vyhradené". Hrá mi do karát aj to, že kniha je 40 rokov stará a väčšina autorov už nežije. Ak by sa však pristúpilo k zmazaniu článkov, daj mi prosím zajtrajší deň na upravenie. Tvoj obdivovateľ  AngryBiceps (diskusia) 21:13, 17. marec 2022 (UTC)
replies: text: : Pozor, pri doslovnom preberaní akéhokoľvek obsahu na wiki je to presne opačne – nestačí, že niekde niečo „nie je napísané“. Aby si sem mohol čokoľvek doslovne prebrať, musí to byť explicitne uvoľnené ako slobodné dielo, navyše pod takou licenciou, ktorá je kompatibilná s tunajšou CC-BY-SA. Prípadne to musí mať doložiteľne zaniknutú autorskú ochranu. A čo sa týka autorskej ochrany v zmysle slovenského AZ (staršieho aj súčasného), pri spoluautorských dielach trvajú majetkové práva „počas života posledného zo spoluautorov a 70 rokov po jeho smrti“. Tzn. aj trebárs 100-ročná kniha môže stále autorskej ochrane podliehať.

text: :Takže tichému doslovnému preberaniu obsahu odkiaľkoľvek sa pls. dôsledne vyhýbaj, môže to aj s odstupom času narobiť reálne problémy (tebe; ostatným redaktorom, ktorí to budú musieť prechádzať a čistiť, pričom to môže znehodnotiť aj robotu ďalších, ktorí to medzičasom rozšíria; ľuďom, ktorí to ev. v dobrej viere, že ide o CC-BY niekde použijú, atď.). --Teslaton (diskusia) 21:53, 17. marec 2022 (UTC)
replies: text: ::Diky za vysvetlenie, dneska prerobím všetky skopírované texty. AngryBiceps (diskusia) 06:57, 18. marec 2022 (UTC)

text: ::Kniha priamo obsahuje symbol ©. Plus ako vyššie uviedol Teslaton: tie časy sú iné ako si predpokladal.

text: ::Toto je na zmazanie, pretože nemám vedomosť, že by si vedel takto odborné texty prafrázovať tak, aby nešlo o porušenie autorských práv (+ si čerpal výhradne z jednej knihy, to je tak ešte o niečo komplikovanejšie). Vasiľ (diskusia) 07:18, 18. marec 2022 (UTC)
replies: text: :::@Vasiľ dokážem zmeniť slovosled a použiť synonymá pre niektoré slová. Myslíš, že by to stačilo na neporušenie autorských práv? AngryBiceps (diskusia) 13:20, 18. marec 2022 (UTC)

text: :::Podľa mňa to nestačí. Tu treba dôslednejšiu revíziu a ak sa toho nemá kto chytiť, tak články radšej zmazať. Vasiľ (diskusia) 23:48, 18. marec 2022 (UTC)
replies: text: ::::Jo @Vasiľ, už som upravil všetky okrem trojhlavého svalu ramena. Myslím, že to je spracováne na celkom dobrej úrovni. Môžem to skúsiť ešte dať na odbornú revíziu napr. Eryn Blaireovej :) AngryBiceps (diskusia) 08:48, 20. marec 2022 (UTC)

text: ::::Vôbec to nie je v poriadku, zmeny sú len kozmetické. Ďalej je to ako porušenie autorských práv na zmazanie. Vasiľ (diskusia) 14:38, 20. marec 2022 (UTC)
replies: text: :::::Ahoj @Vasiľ, v manuale sa píše, že redaktori majú písať informácie vlastnými slovami. Priznávam, články sa dosť podobajú. Popravde na tvojom mieste by som si tiež myslel, že sa jedná iba o kozmetické úpravy, ale pozri sa napríklad nižšie na sval protistavač palca. Všade sa o tom píše veľmi podobne. Pozri napr. anglickú wiki, nájdeš tam vety doslovne rovnaké ako v knihe, pri tom to robili nezávisle od knihy. Napr. zober si posledné vety z knihy a porovnaj ich s anglickými. Ak ich hodíš do prekladača, tak ti vypľuje na 90 % ten istý text. Šanca, že trafia presne tieto vety je minimálna, priam nemožná. Prečo sa tak stalo? Pretože všade o tom píšu rovnako. Skoro na každom článku nájdeš podobný slovník, slovosled a postupnosť, pretože sa text skladá z veľa faktov a informácii, ktoré nemožno odmeniť. En články sa skôr podobajú na knihu ako tie moje. Prečo potom môžu ostať články na en wiki a na sk nie? Teda mohol by som rovno napísať, že je to preklad z en a cs wiki.

text: :::::Polož si ruku na srdce. Keď vymažeme tieto články, za koľko rokov ich zase niekto vytvorí? 5 rokov? 10 rokov? či 50 rokov? Bola by to veľká škoda vymazať ich, preto ak máš nejaké články, ktoré sa ti nepozdávajú, tak mi ich len napíš a ja sa ich pokúsim, ešte viac upraviť.

text: :::::Zdroj: Začína sa na tuberculum ossis trapezii a na priľahlej časti retinaculum flexorum. Zväzky prebiehajú šikmo distálne a laterálne, a upínajú sa na laterálny okraj 1. záprstnej kosti.

text: :::::Anglický článok: It originates from the flexor retinaculum of the hand and the tubercle of the trapezium. It passes downward and laterally, and is inserted into the whole length of the metacarpal bone of the thumb on its radial side.

text: :::::Článok: Svalové zväzky vychádzajú z hrbčeku člnkovitej kosti (lat. tuberculum ossis scaphoidei) a z vedľajšieho zápästného väzu (lat. retinaculum flexorum). Prechádza laterálne smerom dole a je vložený z laterálnej strany do 1. záprstnej kosti.

text: :::::Tvoj obdivovateľ  AngryBiceps (diskusia) 17:44, 21. marec 2022 (UTC)

text: :::::Toto je ako plagiát jednoznačne na zmazanie a to aj budem presadzovať. Vasiľ (diskusia) 16:30, 28. marec 2022 (UTC)

text: S tou anatómiou bacha. Ono sa to totiž nedá veľmi napísať inak, je to čistá opisná faktografia, možné sú aj pri najlepšej fantázii len minimálne a kozmetické rozdiely. To je ako keby sa copyright vzťahoval na "2+2 = 4". V podstate sa to dá viac-menej iba citovať. Smrtihlav (diskusia) 17:25, 26. máj 2022 (UTC)

text: Ak niekto nevie napísať článok, tak aby spĺňal všetky náležitosti (medzi ktoré dodržiavanie autorského práva nepochybne patrí), tak netreba písať. Vasiľ (diskusia) 19:12, 26. máj 2022 (UTC)
thread_title:  Podozrenie na plagiát